b'\n_START_ARTICLE_\nToma\xc5\xbe Svete\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je kon\xc4\x8dal \xc5\xa1tudij kompozicije leta 1980, \xc5\xa1tudij dirigiranja pa leta 1981. Iz kompozicije je leta 1986 diplomiral ("con summa laude" pri Friedrichu Cerhi na Dunaju, 1989 "Magister artium", iz dirigiranja pa l. 1988 diplomiral tudi tam pri Otmarju Suitnerju. _NEWLINE_Od leta 1995 deluje kot docent in od 2006 kot redni profesor glasbene analize in sodobne kompozicijske teorije kompozicije na glasbenem oddelku Pedago\xc5\xa1ki fakulteti v Mariboru. V zimskem semestru 1999 je predaval kompozicijo na Univerzi v Hartfordu, Connecticut v okviru Fulbrightovega izmenjalnega programa._NEWLINE_Svete je vodilni sodobni slovenski skladatelj operne glasbe, tudi sicer se rad posve\xc4\x8da komponiranju za glasbene zasedbe, ki vsebujejo vokal; opere, oratorije, kantate, zborovske skladbe, pa tudi komorne in orkestrske skladbe, kot: L\'amor sul mar, Gotska okna, "Divertimento", " Prva simfonija", " Violinski koncert", " Deux mouvements" za violino in orkester, " Koncert " za violo in orkester, "Double concert" za dve violini in godalni orkester, vokalno instrumentalana dela kot: "Requiem" (1991), kantata "Sacrum delirium"._NEWLINE_Ustvaril je deset oper: Kralj Malhus (TV opera), Ugrabitev z Lauda\xc5\xa1kega jezera (radiofonska opera),  "Pesnik in upornik"(1996), Kriton (komorna opera, 2000) - 1. nagrada na tekmovanju "Johann-Joseph-Fux" za nova operna dela v Gradcu, Pierrot in Pierrette (2006), "Granatno jabolko" (2009), "Antigona" (2008-2018),"Apologija" (2010),"Junak na\xc5\xa1ega \xc4\x8dasa" (2015), "Ada" (2017)._NEWLINE_Za operi Ada (2017) in Antigona (2008\xe2\x80\x932018) ter za Koncert za dve violini in godala je leta 2019 prejel nagrado Pre\xc5\xa1ernovega sklada.'